[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 46
                                                            din 28 februarie 2022
privind repartizarea în regim de închiriere a unei locuinţe pentru tineri construită prin A.N.L., modificarea Anexei nr. 1 la Hotărârea Consiliului Local Sighișoara nr. 17/27.01.2022, respectiv a Listei de prioritate pentru acordarea locuinţelor A.N.L. și aprobarea acestei liste
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 4.131/08.02.2022 şi la Consiliul Local Sighișoara cu nr. 5.626/18.02.2022, de referatul de aprobare, înregistrat cu nr. 4.132/08.02.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019, privind Codul administrativ, cu modificările și completările ulterioare;

Având în vedere procesele - verbale cu nr. 651/10.01.2022, nr. 1.446/17.01.2022 şi cu nr. 2.697/27.01.2022 ale Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, potrivit cărora:

· În prima şedinţă a Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, printre altele, s-au analizat un număr de 37 dosare ale solicitanţilor, depuse şi actualizate în cursul anului 2021, din care pentru un număr de 30 dosare care au îndeplinit Criteriile – cadru pentru stabilirea ordinii de prioritate în soluţionarea cererii de locuinţe şi în repartizarea locuinţelor pentru tineri destinate închirierii s-a calculat punctajul conform fişei de calcul; 

· În cea de-a doua şedinţă a Comisiei antemenţionată, s-a recalculat punctajul celor 140 dosare aflate pe Lista de prioritate pentru acordarea locuinţelor A.N.L., aprobată prin Hotărârea Consiliului Local Sighișoara 274/16.12.2021, ţinând cont de vechimea cererilor, modificarea numărului de persoane în întreţinere, modificarea situaţiei locative şi a stării civile şi s-a eliminat din Lista de prioritate pentru acordarea locuinţelor A.N.L., aprobată prin Hotărârea Consiliului Local Sighișoara nr. 274/16.12.2021, poziţia 68 privind dosarul doamnei Busuioc Daniela, înregistrat cu nr. 17.521/19.06.2018, urmare a cererii înregistrată la Municipiul Sighişoara cu nr. 1.262/17.01.2022;
· În cea de-a treia şedinţă a Comisiei antemenţionată, s-a repartizat apartamentul situat în Municipiul Sighişoara, str. Miron Neagu, nr. 1, ap. 8, compus din 2 (două) camere şi dependinţe, doamnei Barabaş Tunde Katalin, urmare a adresei S.C. Apă Termic Transport S.A. cu nr. 179/21.01.2022, înregistrată la Municipiul Sighișoara cu nr. 2.084/21.01.2022, cu referire la comunicarea unei locuințe libere aflată în administrarea acestei societăți și s-au eliminat din Lista de prioritate pentru acordarea locuinţelor A.N.L., aprobată prin Hotărârea Consiliului Local Sighișoara nr. 17/27.01.2022, poziția 12 privind dosarul doamnei Bechia Ionela - Simona, înregistrat cu nr. 927/12.01.2018, urmare a cererii înregistrată la Municipiul Sighişoara cu nr. 2.518/26.01.2022 și poziția 14 privind dosarul domnului Rusz Zoltan, înregistrat cu nr. 3.773/11.02.2019, urmare a cererii înregistrată la Municipiul Sighişoara cu nr. 2.547/27.01.2022;
Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1.275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 206/08.12.2020 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 796/17.12.2020 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;
Având în vedere prevederile Hotărârii Consiliului Local Sighișoara nr. 17/27.01.2022 privind repartizarea în regim de închiriere a unor locuinţe pentru tineri construite prin A.N.L. şi modificarea Anexei nr. 1 la Hotărârea Consiliului Local Sighișoara nr. 274/16.12.2021, respectiv a Listei de prioritate pentru acordarea locuinţelor A.N.L.; 
Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighişoara nr. 97/28.11.2016;

Având în vedere adresele înregistrate la Municipiul Sighişoara cu nr. 5.283/23.02.2021, nr. 5.327/23.02.2021, nr. 6.891/10.03.2021, nr. 9.616/01.04.2021, nr. 12.663/04.05.2021, nr. 32.999/19.11.2021, nr. 33.155/22.11.2021, nr. 1.262/17.01.2022, nr. 2.518/26.01.2022 şi nr. 2.547/27.01.2022, cu referire la modificarea numărului de persoane în întreţinere, modificarea situaţiei locative, a stării civile şi solicitarea de eliminare de pe Lista de prioritate a unor solicitanţi aflaţi pe Lista de prioritate pentru acordarea locuinţelor A.N.L., aprobată prin Hotărârea Consiliului Local Sighișoara 17/27.01.2022;

Având în vedere adresa S.C. Apă Termic Transport S.A. cu nr. 179/21.01.2022, înregistrată la Municipiul Sighișoara cu nr. 2.084/21.01.2022, cu referire la comunicarea unei locuințe libere aflate în administrarea acestei societăți;
Având în vedere îndeplinirea condițiilor legale pentru obținerea unei locuințe în blocurile construite prin Agenția Națională pentru Locuințe; 
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 4.133/08.02.2022, cu propunerea de repartizare în regim de închiriere a unei locuinţe pentru tineri construită prin A.N.L., modificarea Anexei nr. 1 la Hotărârea Consiliului Local Sighișoara nr. 17/27.01.2022, respectiv a Listei de prioritate pentru acordarea locuinţelor A.N.L. și aprobarea acestei liste;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare, 

H O T Ă R Ă Ş T E:      

Art. 1. Se aprobă repartizarea în regim de închiriere a unei locuinţe pentru tineri construită prin Agenţia Naţională pentru Locuinţe, astfel: 

1. Se repartizează apartamentul nr. 8, situat în Municipiul Sighișoara, str. Miron Neagu, nr. 1, 

compus din 2 (două) camere și dependințe, doamnei Barabaş Tunde Katalin.

Art. 2. Se aprobă modificarea Anexei nr. 1 la Hotărârea Consiliului Local Sighişoara nr. 17/27.01.2022, în sensul că se elimină din Lista de prioritate pentru acordarea locuinţelor A.N.L. următoarele poziţii:

- poziţia 12, privind dosarul doamnei Bechia Ionela - Simona, înregistrat cu nr. 927/12.01.2018, nr. camere 2, urmare a cererii înregistrată la Municipiul Sighişoara cu nr. 2.518/26.01.2022;

- poziţia 14, privind dosarul domnului Rusz Zoltan, înregistrat cu nr. 3.773/11.02.2019, nr. camere 2, urmare a cererii înregistrată la Municipiul Sighişoara cu nr. 2.547/27.01.2022;

- poziţia 15, privind dosarul doamnei Barabaş Tunde Katalin, înregistrat cu nr. 21.076/29.07.2019, conform articolului precedent din prezenta hotărâre;

-  poziţia 65, privind dosarul doamnei Busuioc Daniela, înregistrat cu nr. 17.521/19.06.2018, urmare a cererii înregistrată la Municipiul Sighişoara cu nr. 1.262/17.01.2022.

Art. 3. Date fiind prevederile articolelor precedente, se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrare Fond Locativ din cadrul aparatului de specialitate al acestuia şi S.C. Apă Termic Transport S.A.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.     

PREŞEDINTE DE ŞEDINŢĂ,

  

     Burghelea Bogdan - Ioan           
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Serviciul Evidența Patrimoniului și Fond Locativ;

  2 ex. Compartimentul Administrare Fond Locativ;

  2 ex. S.C. Apă Termic Transport S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,

                                                                                                                                                             construite prin A.N.L.
17 ex.  
B.A. 
